
Parlamentul României
Camera Deputaților

COMISIA PENTRU ADMINISTRAŢIE PUBLICĂ 
ŞI AMENAJAREA TERITORIULUI





	Bucureşti,  8 iunie 2022

	Nr. 4c-7/235


A V I Z
asupra proiectului de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România

	În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului a fost sesizată, pentru avizare cu proiectul de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România, prin adresa nr. PL-x 198/2022 din 13 aprilie 2022.   
	Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, membrii Comisiei pentru administraţie publică și amenajarea teritoriului au examinat proiectul de lege în şedinţa din data de 8 iunie 2022.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

		PREŞEDINTE
	SECRETAR,

Șef serviciu, Cristian BITEA
Consilier parlamentar, Nicoleta TOMA

